Studentski inovacijski dani - (i-Days 2025)!

Kreativan si student, imaš puno ideja no ne znaš kako bi ih proveo u djelo, nedostaje ti tehničkog znanja, imaš tremu?

Prijavi se na sedmi po redu EIT Health i-Days na kojem ćeš se pridružiti studentima iz različitih područja te ćete zajedno, uz motivaciju i stručno znanje mentora, naći rješenja aktualne zdravstvene izazove.

Izazove će predstaviti vrhunski stručnjaci i znanstvenici, a mentori će vas upoznati s praktičnim alatima za stvaranje inovacija, pristupom rješavanju izazova (eng. design thinking metodologija) i predstavljanje ideja (eng. pitching).

Kreirat ćemo multidisciplinarne timove koji će iznositi svoje ideje i rješenja, a ocjenjivat će ih komisija stručnjaka, koja koristi standardizirane kriterije bodovanja. Tri najbolja tima očekuju vrijedne nagrade. Pobjednički će tim biti nagrađen i sudjelovanjem na međunarodnoj inačici natjecanja koja će se održati u Parizu i naziva se Winners’ Event, gdje će se natjecati s pobjedničkim timovima iz drugih država. Također, dobit će podršku za daljnji razvoj svojih ideja te mogućnost uključivanja u EIT Health mrežu.

Prijavi se ako:
· te zanimaju inovacije i želiš naučiti proces kojim jedna ideja postaje inovacija

· želiš naučiti više o prodajnom prezentiranju ideja pred publikom

· želiš riješiti aktualne probleme koji muče zdravstvo

· želiš biti dio pobjedničkog tima koji će putovati u Pariz.

Kome je namijenjeno?

Za sve studente preddiplomskih, diplomskih i poslijediplomskih studija koje zanimaju inovacije u zdravstvu. Ne trebaju ti nikakve posebne vještine ili prethodno iskustvo u inovacijama, poduzetništvu ili zdravstvu. Nema akademskih zahtjeva i studenti svih disciplina i studija su dobrodošli pridružiti se!

Kad?   

17. listopada 2025. 13.00 – 18.00

18. listopada 2025. 08.30 – 20.00

Gdje?  

Sveučilište u Zagrebu, ulica Radoslava Cimermana 88, Zagreb

Prijave za natjecanje su već otvorene, prijaviti se možeš ovdje: https://apply.eithealth.eu/ex/ex_routing.jsp?token=HwkPTRIaYA%3D%3D&lang=1

Prijavi se kao „Individual Student“ i nakon što ti aktiviraju račun odi na opciju „Pogrammes nad Opportunities“, te na popisu pronađi i-Days Zagreb i izaberi opciju „Apply Now“.

Upute za registraciju u video obliku možeš pronaći ovdje: https://www.youtube.com/watch?v=_n7nyYJ9HrI

Više informacija o natjecanju očekuj i na našim mrežnim stranicama i društvenim mrežama i EIT Health organizacije: https://eithealth.eu/programmes/i-days/

Pitanja nam pošalji na idays@unizg.hr

Pridruži nam se, provedi kreativan dan, i možda baš ti budeš dio pobjedničkog tima!

